OpenLLM-France/wikimedia huggingface dataset:
# Pasaiako geltokia (Euskotren)

    Ez nahasi Donostiako Renfe Aldiriak sarekoa den Pasaiako geltokiarekin.
Pasaia Euskotren Trena eragilearen E2 lineari dagokion lurgaineko geltokia da, Pasaia udalerriko Pasai Antxo auzoan kokatuta dagoena. Geltokia Mugi sistemaren 2. tarifa-gunearen parte da.
Geltokia arkudun zubi baten gainean dago eraikita, kale estu batean zehar. XX. mendearen hasieran trazadura diseinatu zenean, trenbidea lur mailan ibili behar zuen, baina gunearen urbanizatze-planen ondorioz, sei pasonibel gurutzatzea ekiditeko, trenbidea biaduktu luze batean eraikitzea erabaki zen. Dena dela, auzoaren hazkundea dela eta gaur egun etxeak trenbidetik zentimetro gutxira daude. Altza-Pasaia-Galtzaraborda tarteko trenbide bikoizketa proiektuaren baitan, etorkizunean 3000 metroko lurpeko saihesbide bat eraikiko da, Pasaian geltoki berria eraikiz.

## Sarbideak

* Zumalakarregi kalea, 8

## Lotuneak

Geltokitik 80 metrora ADIFen Pasaiako geltokia dago, non Renfeko Aldirien eta Distantzia Ertainen zerbitzuak eskaintzen diren. Gainera, geltokiaren kanpoaldean Lurraldebus zerbitzua hornitzen duen autobus geralekua dago.

## Erreferentziak

* ↑ Irekia. Irekia - Arriolak Pasaian lur azpiko geltoki bat eraikiko dela eta Galtzarabordako geralekua estaliko dela iragarri du. (Noiz kontsultatua: 2017-05-26).

## Ikus, gainera

* Pasaiako geltokia (Adif)
* Pasaia
* Topo
* Euskotren Trena
* Eusko Trenbideak
* Lurraldebus

## Kanpo estekak

* Topo proiektuaren webgunea
* Euskotrenen webgunea
* Lurraldebusen webgunea
* Datuak: Q12265572
* Multimedia: Pasaia station (Euskotren Trena) / Q12265572
# Mary Daniel

María Irma López Daniel (Salta, 1911ko uztailaren 20a – Rio de Janeiro, 2012ko ekainaren 21a), Maria Monterrey eta Mary Daniel izengoitiz ezagunagoa, Argentinan jaiotako brasildar aktore, dantzari, abeslari eta gidoilaria izan zen. Alba Lopezen ahizpa zen, eta ibilbide profesionalaren hasieran harekin batera jardun zuen. 1935ean Juan Daniel espainiar-brasildar aktorearekin ezkondu zen. João Carlos Daniel Filho aktorearen ama eta Carla Daniel aktorearen amona zen.

## Filmografia
### Telebista (aktore gisa)

| Urtea | Izenburua | Pertsonaia | Oharrak |
| 1969 | Véu de Noiva | Mariana | |
| 1970 | Pigmalião 70 | Ahizpa Andressa | |
| 1971 | O Homem Que Deve Morrer | Conchita | |
| 1972 | Selva de Pedra | Otávia andrea | |
| 1973 | O Semideus | Joyce | |
| 1974 | Fogo sobre Terra | Maria | |
| 1975 | Bravo! | Noêmia | |
| 1975 | Pecado Capital | Tango dantzaria | |
| 1979 | Pai Herói | Errentaria | |
| 1984 | A Máfia no Brasil | | |
| 1984 | Livre para Voar | | |
| 1990 | Barriga de Aluguel | Lola Paranhos | |
| 1996 | Quem É Você? | Olga | |
| 1998 | Mulher | | Atal batean: "Prazeres e Limites" |

### Telebista (gidoilari gisa)

| Urtea | Izenburua | Katea | Oharrak |
| 1957 | Teatro Câmera Um | TV Tupi | Atal batean: "Opus 13" |
| 1964 | TV de Comédia | TV Tupi | Atal batean: "Melindrosa Transviada" |

### Zinema

| Urtea | Izenburua | Pertsonaia |
| 1969 | A Cama ao Alcance de Todos | Hondartzako emakumea |
| 1972 | Eu Transo, Ela Transa | Madame Telma |
| 1975 | O Casal | |

## Erreferentziak

* ↑ (Portugesez) «Maria Irma Lopez Daniel» O Obscuro Fichário dos Artistas Mundanos (Noiz kontsultatua: 2024-11-10).
* ↑ (Portugesez) «Pigmalião 70» Memória Globo 2021-10-29 (Noiz kontsultatua: 2024-11-10).
* ↑ (Portugesez) «Selva de Pedra (1972)» Teledramaturgia (Noiz kontsultatua: 2024-11-10).
* ↑ (Portugesez) «Bravo!» Memória Globo 2021-10-29 (Noiz kontsultatua: 2024-11-10).
* ↑ (Portugesez) «Pecado Capital (1975)» Teledramaturgia (Noiz kontsultatua: 2024-11-10).
* ↑ (Portugesez) «Pai Herói» Teledramaturgia (Noiz kontsultatua: 2024-11-10).
* ↑ (Portugesez) «A Máfia no Brasil» Memória Globo 2021-10-29 (Noiz kontsultatua: 2024-11-10).
* ↑ (Portugesez) «Barriga de Aluguel» Memória Globo 2021-10-29 (Noiz kontsultatua: 2024-11-10).
# Stenness aintzira

Stenness aintzira Eskoziako Mainland-eko (Orkadak) aintzira gazitsu handi bat da eta Stenness-eko parrokiagatik du izena. Stromness herritik 2 mile (3.2 kilometre) ipar-ekialdera dago, Harray aintzira hegoaldean hurbil dago eta Stenness-eko Harriak eta Brodgar-eko Eraztuna Gizateriaren Ondare neolitikoko aztarnategietatik hurbil dago. Antzinako eskandinavieran Steinnesvatn zuen izena.

## Kanpo estekak

* Datuak: Q1736274
* Multimedia: Loch of Stenness / Q1736274
# Oiartzungo geltokia

Oiartzun Euskotrenen E2 (Topo) lineari dagokion lurgaineko tren geltokia da, izen bereko udalerriko Arragua auzoan kokatuta dagoena. Gaur egungo geltokia Fanderiako geltokiarekin batera inauguratu zen 2011ko martxoaren 5ean, jatorrizko geltokia ordeztuz, eta Mugi sistemaren 7. tarifa-gunearen parte da.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Donostia-Hendaia trenbidearen parte da, 11,200. puntu kilometrikoan kokatuta.

## Sarbideak

Sarbide bakarreko geltokia da, Arragua auzoa zeharkatzen duen trenbide biaduktuaren behean bestibulua dagoela, Lartzabal etxadia eta Uretxe poligonoaren inguruan.
* Lartzabal etxadia / Uretxe poligonoa

## Geltokia

Geltoki berria 2011ko martxoaren 5ean jarri zen martxan, jatorrizkoa ordeztuz. Geltoki berriaren ezaugarri nagusietakoak beirate handiak, diseinu diafanoa eta eraikuntzaren ezaugarri bereziak dira. Arragua inguruan eraikia, trenbidearen trazaduraren bi aldeetan dauden hiriguneen arteko lotura eta ingurune horren egokitzapena bultzatu zuen proiektu baten barruan eraiki zen. Hala, geltoki berriaren eraikuntza lanekin batera 1.550 metro luzerako trenbide bikoizketa egin zen Fanderia-Oiartzun trenbide tartean, eta geltokiaren ingurua urbanizatu zen.
Geltokia biaduktuan eraikita dago, nasa zentral bakarra eta bi trenbide ditu. Horri esker, trenbide pasagune bat kendu ahal izan da. Biaduktuaren azpian geltokira sarbide bestibulua dago. Bestibuluak txarteldegiak eta balioztatze-makinak jasotzen ditu, eta goi mailan dagoen nasara igotzeko eskailerak eta igogailua ditu.
Geltokiaren ingurunearen jarduketa osatzeko trenbidearen bi aldeen arteko lotura errazten duten bideak urbanizatu dira eta parke bat eraiki da, ibilgailuak aparkatzeko gune zabalak utziz. Oinezkoei zuzenduriko hainbat ibilbide eta aisigune ere sortu dira.
Lanak burutzeko aurrekontua 35 milioi eurokoa izan zen, horietatik Oiartzungo Udalak 3,6 milioi ordaindu zituela, Euskal Trenbide Sarearekin sinaturiko hitzarmenaren ondoren. Lanak 39 hilabetetan egin ziren.

## Loturak

Geltokitik 150 metrora Errenteriako Urbanoak eta Lurraldebus zerbitzuak hornitzen dituzten autobus geralekuak daude.

## Erreferentziak

* ↑ Eusko Jaurlaritza. «Oiartzunek eta Errenteriak geltoki berriak dituzte» (Noiz kontsultatua: 2013-10-19).
* ↑ (Gaztelaniaz) «Spanish Railway » Blog Archive » Ferrocarril Eléctrico de San Sebastián a la frontera (Ferrocarril de San Sebastián a Hendaya- El Topo)» www.spanishrailway.com (Noiz kontsultatua: 2018-11-24).
* ↑ Eusko Jaurlaritza. «Oiartzunek eta Errenteriak geltoki berriak dituzte» (Noiz kontsultatua: 2013-10-19).
* ↑ (Gaztelaniaz) FYSEG. «Desdoblamiento Fandería – Oiartzun | FYSEG» www.fyseg.com (Noiz kontsultatua: 2018-11-25).

## Ikus, gainera

* Arragua
* Oiartzun
* Topo
* Euskotren Trena
* Eusko Trenbideak
* Lurraldebus

## Kanpo estekak

* Topoaren webgunea
* Euskotrenen webgunea
* Errenteriako urbanoen webgunea
* Lurraldebusen webgunea
* Datuak: Q12258096
# Bentak geltokia

    Ez nahasi Donostiako Renfe Aldiriak sarearen Irungo Bentak geralekuarekin.
Bentak Euskotrenen E2 (Topo) lineari dagokion lurgaineko tren geltokia da, Irun udalerriko izen bereko auzoan dagoena, Elizatxo hiribidean, hain zuzen ere. Mugi sistemaren 1. tarifa-gunearen parte da.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Donostia-Hendaia trenbidearen parte da, 17,530. puntu kilometrikoan kokatuta.

## Sarbideak

Geltokiak bi sarbide ditu bestibulu eraikinera, Elizatxo hiribidetik eta Andrearriaga ibilbidetik. Eraikinak bestibulua jasotzen du, eta txarteldegi automatiko eta balioztatze-makinaz hornituta dago. Geltokiak bi trenbide eta bi alboko nasa ditu, eta nasa aldaketa pasonibela gurutzatuz egiten da.
* Andrearriaga ibilbidea, 7
* Elizatxo hiribidea, 72
Geltokiaren egoera dela eta, Arartekoak egindako EAEko garraio sistema publikoak duen irisgarritasunari buruzko diagnostikoaren arabera geltokiaren irisgarritasuna ez dago bermatuta. Hala ere, geltokia erabilgarria da. 2018ko uztailaren 17an Gipuzkoako Foru Aldundiak oinezkoentzako pasabidea moldatu zuen Elizatxo hiribidean, geltokira sarbidea seguruago bihurtzeko asmoz.

## Lotuneak

Geltokiaren ondoan Renfeko Aldirien Irungo Bentak geltokia dago, eta sarbideen inguruetan Irunbus eta Lurraldebus zerbitzuak hornitzen dituzten Andrearriaga 23 eta Elizatxo hiribidea 62 (Bentak) autobus geralekuak daude, hurrenez hurren.

## Erreferentziak

* ↑ (Gaztelaniaz) «Spanish Railway » Blog Archive » Ferrocarril Eléctrico de San Sebastián a la frontera (Ferrocarril de San Sebastián a Hendaya- El Topo)» www.spanishrailway.com (Noiz kontsultatua: 2018-11-24).
* ↑ «EAEko garraio sistema publikoak duen irisgarritasunari buruzko diagnostikoa.» (PDF) Ararteko (Noiz kontsultatua: 2017/05/29).
* ↑ (Ingelesez) Bentak Trena, Irisgarritasuna - Ararteko mapak. (Noiz kontsultatua: 2017-11-06).
* ↑ (Gaztelaniaz) Press, Europa. (2018-07-17). «Diputación de Gipuzkoa habilita un paso peatonal para acceder con seguridad a la estación de Ventas en Irun» europapress.es (Noiz kontsultatua: 2018-11-24).

## Ikus, gainera

* Irungo Bentak
* Irun
* Topo
* Euskotren Trena
* Eusko Trenbideak
* Irunbus
* Lurraldebus

## Kanpo estekak

* Topoaren webgunea
* Euskotrenen webgunea
* Irunbusen webgunea
* Lurraldebusen webgunea
* Datuak: Q12254984
* Multimedia: Bentak train station / Q12254984
# Pepita

Priscila Nogueira, ezaguanagoa Pepita edo Mulher Pepita izen artistikoez (Rio de Janeiro, Brasil, 1982ko urtarrilaren 25a) brasildar abeslaria, musikagilea eta dantzaria da. Brasilgo lehenengo funkeira transexualetako bat izategatik ezaguna da. Bere lanek LGBT pertsonen aldeko aktibismoarekin lotura izan ohi dute.
2020an Kayque Nogueira dantzariarekin ezkondu zen.

## Filmografia
### Film laburrak

| Urtea | Izenburua | Pertsonaia | Oharrak |
| 2019 | Meu Preço | Veronica | |

## Diskografia
### EPak

* Grandona pra Caralho (2015)
* Mulher Evoluída (2018)

## Erreferentziak

* ↑ (Portugesez) Carvalho, Felipe. (2019-09-26). «Pepita: “Sofri preconceito por ser uma funkeira travesti carioca”» Marie Claire (Noiz kontsultatua: 2021-02-11).
* ↑ (Portugesez) Trindade, Wanderson. (2019-09-20). «Funkeira Mulher Pepita casa-se com dançarino Kayque Nogueira: "Oficializamos nosso amor"» O Povo (Noiz kontsultatua: 2021-02-11).

## Kanpo estekak

* Datuak: Q30930415
* Multimedia: Mulher Pepita / Q30930415
# Harray aintzira

Harray aintzira Eskoziako Mainland-eko (Orkadak) aintzirarik handiena da eta Harray parrokiagatik du izena. Stenness aintziraren iparraldean dago eta Stenness-eko Harriak eta Brodgar-eko Eraztuna Gizateriaren Ondare neolitikoko aztarnategietatik hurbil dago. Antzinako eskandinavieran Heraðvatn zuen izena.

## Kanpo estekak

* Datuak: Q1867288
* Multimedia: Loch of Harray / Q1867288
# Berontzi

Berontzia ohea berotzeko erabiltzen zen tresna zen. Bertan ikatza edo beste erregairen bat errez ematen zuen beroa.
Etxeko elementu arrunta zen negu hotzak dituzten herrialdeetan, batez ere Europan, eta baita Euskal Herrian ere. Metalezko edukiontzi batez osatua zegoen. Normalean helduleku batez hornitua eta zartagin baten itxura zuen, tapa sendo eta sarri apainduarekin. Berontzia txingarrez betetzen zen eta oheko izaren azpian jartzen zen, ohera sartu aurretik berotzeko eta edo lehortzeko.
20. mendean urez betetako poltsa beroaren erabilerak ordezkatu zuen tresna hau nagusiki.

## Erreferentziak

* ↑ «berontzi - Harluxet Hiztegi Entziklopedikoa» www1.euskadi.net (Noiz kontsultatua: 2020-06-24).

## Kanpo estekak

* Datuak: Q2631842
* Multimedia: Bed warmers / Q2631842
# Aia-Orioko geltokia

Aia-Orio Euskotren Trena eragilearen E1 eta 1K lineei dagokien lurgaineko geltokia da, Orio udalerrian kokatuta dagoena. Gaur egungo geltokia 2010eko urriaren 18an ireki zen, Aia-Orioko trenbide saihesbidea martxan jartzearekin batera, eta Mugi sistemaren 3. tarifa-gunearen barruan dago.
Geltokia trenbideen azpian dagoen bestibuludun eraikinez eta nasa zentral batez hornituta dago.

## Sarbideak

Geltokiak bi sarbide ditu, eskailera zein igogailu bidezkoak.
* Aita Lertxundi kalea, 40
* Aita Lertxundi kalea, 41

## Geltoki berria

Geltoki berria Aia-Orioko trenbide saihesbidea martxan jartzearekin batera ireki zen 2010ean. Saihesbidea gauzatzeko lanen barruan 1.635 metro trenbide bikoiztu ziren, pasonibel bat ezabatu eta geltoki berria eraiki ziren.
Geltokia biaduktu baten gainean dago, Euskal Autonomia Erkidegoan luzeena metro bateko zabaleradun trenbide sareari dagokionez. Biaduktuaren behean autobus geltokia, doako aparkalekua eta komun publikoak daude, eta geltokirako bi sarbide, bata igogailu eta bestea eskailera bidez.
Aparkalekuaren gainean eta trenbidearen azpitik geltokiaren eraikina dago, pasabide baten bitartez errepidea salba daitekela. Errepidearen kontrako aldean beste bi sarbide daude, igogailuz eta eskaileraz hornituta.
Geltokiaren eraikinaren gainean trenbideak eta 80 metro luze den nasa zentrala daude.

## Lotuneak

Geltokiaren kanpoaldean Lurraldebus zerbitzua hornitzen duen autobus geralekua dago. Hurrengo lineak geralekutik pasatzen dira:
* UK08 Zarautz - Aia - Orio

## Argazki galeria

* Geltokiaren eraikina
* Geltokiaren barrualdea
* Nasa zentrala
* Nasa zentrala
* Ordularia

## Erreferentziak

* 1 2 Eusko Jaurlaritza Irekia. «Arriolak Aia-Orioko trenbide saihesbide berria inauguratu du» (Noiz kontsultatua: 2013-12-28).

## Ikus, gainera

* Orio
* Aia
* E1 linea (Euskotren)
* 1K linea (Euskotren)
* Urolako trena
* Euskotren Trena
* Eusko Trenbideak
* Lurraldebus

## Kanpo estekak

* Euskotrenen webgunea
* Lurraldebusen webgunea
* Datuak: Q12252897
* Multimedia: Train station of Orio / Q12252897
# Zumaiako geltokia

Zumaia Euskotren Trena eragilearen E1 eta 1K lineei dagokien lurgaineko tren geltokia da, izen bereko udalerrian kokatuta dagoena, hirigunearen hego-ekialdean. 1926ko otsailaren 22an ireki zen, Urolako trena inauguratzearekin batera, eta Mugi sistemaren 3. tarifa-gunearen barruan dago. Geltokia 1K linearen geltoki-buru da.
Geltokiak bi trenbide eta bi nasa ditu, nasa aldaketa egiteko trenbideen azpiko pasabidea gurutzatu beharra dagoela.

## Sarbideak

Geltokiak sarbide bakarra du, kaleko kotan.
* Estazioa kalea, 1

## Lotuneak

Geltokiaren kanpoaldean Lurraldebus zerbitzua hornitzen duen autobus geralekua dago. Hurrengo lineak geralekutik pasatzen dira:
* DB05 Ondarroa - Zumaia
* UK06 Zumaia - Zestoa - Azpeitia - Azkoitia - Urretxu - Zumarraga
* UK07 Zumaia - Aizarnazabal - Zestoa

## Erreferentziak

* ↑ (Gaztelaniaz) ESTACIÓN DE ZUMAIA | Euskotren. (Noiz kontsultatua: 2017-11-06).

## Ikus, gainera

* Zumaia
* E1 linea (Euskotren)
* 1K linea (Euskotren)
* Urolako trena
* Euskotren Trena
* Eusko Trenbideak
* Lurraldebus

## Kanpo estekak

* Euskotrenen webgunea
* Lurraldebusen webgunea
* Datuak: Q12269487
* Multimedia: Train stations in Zumaia / Q12269487
# Arroako geltokia

Arroa Euskotren Trena eragilearen E1 lineari dagokion lurgaineko tren geralekua da, Zestoa udalerriko Arroa Goia auzoan kokatuta dagoena, N-634 errepidearen alboan, hain zuzen ere. Mugi sistemaren 12. tarifa-gunearen barruan dago.
Geralekuak bi trenbide eta nasa bakarra ditu, nasara heltzeko pasonibela gurutzatu beharra dagoela.

## Sarbideak

Geralekuak sarbide bakarra du, kaleko kotan.
* Karmengo Amaren errepidea, 5

## Lotuneak

Geralekuaren behealdean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:
* DB05 Ondarroa - Zumaia

## Ikus, gainera

* Arroa Goia
* Zestoa
* E1 linea (Euskotren)
* Euskotren Trena
* Eusko Trenbideak
* Lurraldebus

## Kanpo estekak

* Euskotrenen webgunea
* Lurraldebusen webgunea
* Datuak: Q12254149
# Debako geltokia

Deba Euskotren Trena eragilearen E1 lineari dagokion lurgaineko tren geltokia da, izen bereko udalerrian kokatuta dagoena, N-634 errepidearen alboan eta Arakistain plazaren aurrean, hain zuzen ere. Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago. Geltokia Bilbo eta Deba lotzen dituen gaueko trenen geltoki-buru da.
Geltokiak hiru trenbide eta bi nasa ditu, bata izkinekoa eta bestea zentrala. Nasen arteko aldaketa egiteko pasonibela gurutzatu beharra dago. Kanpoaldean komun publikoa dago, eta 100 metrora ordainpeko aparkalekua.

## Sarbideak

Geltokiak bi sarbide ditu: bata, nagusia, eskailera eta arrapala bidezkoa geltokiko eraikinera jotzen duena; eta bestea, bigarren mailakoa, arrapala bidezkoa eta zuzenean nasetara jotzen duena, pasonibela dagoen kokalekuan.
* Arakistain plaza, 6
* Hondartza kalea

## Lotuneak

Geralekuaren behealdean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:
* DB04 Mallabia – Deba - Ondarroa
* DB05 Ondarroa - Zumaia
* DB06 Soraluze - Ondarroa

## Ikus, gainera

* Deba
* E1 linea (Euskotren)
* Euskotren Trena
* Eusko Trenbideak
* Lurraldebus

## Kanpo estekak

* Euskotrenen webgunea
* Lurraldebusen webgunea
* Datuak: Q12256115
* Multimedia: Train station of Deba / Q12256115
# Altzolako geltokia

Altzola Euskotren Trena eragilearen E1 lineari dagokion lurgaineko tren geralekua da, Elgoibar udalerriko izen bereko auzoan kokatuta dagoena. Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago.
Geralekuak trenbide eta nasa bakarra du.

## Sarbideak

Geralekuak sarbide bakarra du, hainbat eskailera tarte bidez hel daitekela.
* Donostia kalea, 8

## Lotuneak

Geralekuaren behealdean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:
* DB04 Mallabia – Deba - Ondarroa
* DB06 Soraluze - Ondarroa
* DB44G Mallabia - Ondarroa (Gauekoa)

## Ikus, gainera

* Altzola (Elgoibar)
* Elgoibar
* E1 linea (Euskotren)
* Euskotren Trena
* Eusko Trenbideak

## Kanpo estekak

* Euskotrenen webgunea
* Lurraldebusen webgunea
* Datuak: Q12253265
# Azitaingo geltokia

Azitain Euskotren Trena eragilearen E1 eta 1D lineei dagokien lurgaineko tren geralekua da, Eibar udalerriko izen bereko auzoan kokatuta dagoena. Gaur egungo geralekua 2012ko irailaren 7an ireki zen, eta Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago.
Nasa zentraleko geralekua da.

## Sarbideak

Geralekuak sarbide bakarra du, Ego ibaiaren gaineko zubia gurutzatuta trenbideen azpiko bestibulura sarrera dagoela. Bestibulutik nasa zentralera igotzeko eskailera zein igogailua erabil daiteke.
* Barrena kalea, Lidl-eko etxeen atzealdeko zubia gurutzatuta

## Geltoki berria

2010eko udazkenean Euskal Trenbide Sareak Eibar-Azitain trenbide tartea bikoizteko eta Txarakuako pasonibela kentzeko lanak hasi zituen. Horrekin batera, Eibarko geltokia zaharberritzeko lanak eta Azitaingo geraleku berria eraikitzen hasi ziren. Geraleku berria birkokatzea erabaki zen, zerbitzu hobea eskaintzeko. Hala, geralekua aurrekotik 230 metrora dago.
Ordura arte zegoen geralekuak nasa bakarra zuen, eta trenbidea gurutzatu beharra zegoen nasara heltzeko. Trenbideari dagokionez, trenbide bakarreko tartea zegoen.
2012ko irailaren 7an, Eibarko geltokiarekin batera, geraleku berria ireki zen. Geraleku berriak 80 metro luze den nasa zentrala du, alde bietatik trenbide bana dagoelarik. Nasen arteko komunikazioa trenbidearen behetik dagoen pasabidetik egiten da. Pasabidea eskaileraz zein igogailuz hornituta dago, irisgarritasuna bermatzen delarik.

## Lotuneak

Geralekuaren kanpoaldean, zubia gurutzatuta, Udalbus eta Lurraldebus zerbitzuak hornitzen dituen autobus geralekua dago. Hurrengo lineak geralekutik pasatzen dira:
* 58 Debegesa - Azitain - Amaña (Udalbus Express)
* 59 Azitain - Amaña (Auzoetatik)
* DB04 Mallabia – Deba - Ondarroa
* DG05 Gasteiz – Arrasate – Eibar
* DG11 Arrasate – Eibar

## Erreferentziak

* ↑ El Correo. «La centenaria estación de tren y la de Azitain entran en servicio el viernes» (Noiz kontsultatua: 2013-03-03).
* ↑ Eusko Jaurlaritza Irekia. «Eibarko eta Azitaingo geltoki berriak eta Txarakua-Azitain zatiaren desbideraketa zerbitzua eskaintzen hasi dira» (Noiz kontsultatua: 2013-03-10).
* ↑ El Correo. «La nueva estación de Azitain estará operativa después del verano de 2011» (Noiz kontsultatua: 2013-03-10).

## Ikus, gainera

* Azitain
* Eibar
* E1 linea (Euskotren)
* 1D linea (Euskotren)
* Euskotren Trena
* Eusko Trenbideak
* Udalbus
* Lurraldebus

## Kanpo estekak

* Euskotrenen webgunea
* Udalbusen webgunea
* Lurraldebusen webgunea
* Datuak: Q5845754
# Unibertsitatea-Eibar geltokia

Unibertsitatea-Eibar Euskotrenen E1 (Bilbo-Donostia) lineari, eta horren azpi-linea diren 1D (Durangaldea) eta 1T (Tranbia) lineei dagokien erdilurperatuko tren geralekua da, Gipuzkoako Eibar udalerrian kokatuta dagoena, Bizkaiko mugan. Mugi sistemaren 4. tarifa-gunearen eta Bizkaiko Garraio Partzuergoaren 5. tarifa-gunearen barruan dago.
Bilbo-Donostia trenbidearen barne, geralekuan eskualdeko zerbitzuak eskaintzen dira Bilboko Matiko eta Donostiako Amarako geltokien artean (E1 linea), eta Matiko eta Elgoibarko geltokien artean ere (1D linea). Zerbitzu horiez gain tranbia ezizenez ezagutzen den Ermua eta Eibar elkarlotzen dituen hiriarteko maiztasun altuko zerbitzua ere jasotzen du, (1T linea).
Eibarko Industria Ingeniaritza Teknikoko Unibertsitate Eskolaren parean egoteagatik hartzen du izena, geralekuak eskolari zerbitzu ematen diola.

## Sarbideak

Geralekuak bi sarbide ditu, Tiburzio Anitua kaletik eskailera bidez, eta Torrekua kaletik trafiko handiko gune batetik, doitu gabeko arrapala bidez. Hala, geralekuak irisgarritasun arazo handiak ditu.
* Tiburzio Anitua kalea, 30 behea
* Torrekua kalea, 2

## Lotuneak

Geltokiaren kanpoaldean autobus geltokia dago.
Bizkaibusen hurrengo lineak geltokitik pasatzen dira:
* A3912 EIBAR - Ermua - Durango - Lemoa - Galdakao Ospitalea - BILBO
* A3926 EIBAR - Ermua - BILBO (Autobidetik)
Lurraldebusen hurrengo lineak geltokitik pasatzen dira:
* 58 MALLABIA - Ermua - Eibar - Elgoibar - Mendaro - Deba - Mutriku - ONDARROA
* 64 MALLABIA - Ermua - Eibar - Elgoibar - Azkoitia - AZPEITIA

## Ikus, gainera

* Eibarko Industria Ingeniaritza Teknikoko Unibertsitate Eskola
* Eibar
* E1 linea (Euskotren)
* 1D linea (Euskotren)
* 1T linea (Euskotren)
* Euskotren Trena
* Eusko Trenbideak
* Bizkaibus
* Lurraldebus

## Kanpo estekak

* Euskotrenen webgunea
* Bizkaibusen webgunea
* Lurraldebusen webgunea
* Datuak: Q12268576
* ↑ (Ingelesez) Unibertsitatea Trena, Irisgarritasuna - Ararteko mapak. (Noiz kontsultatua: 2017-11-02).
# Iker Sastre

Iker Sastre Sánchez-Vallejo (Bilbo, 1977ko ekainaren 19a -) bizkaitar mahai-tenislari paralinpikoa da, urritasun fisikoko C2 mailan aritzen dena.
Bere kirol ibilbideak oso momentu onak izan ditu, Euskadiko eta Bizkaiko txapelketez gain, Estatuko 14 txapelketek erakusten duten bezala, hoietayik 12 urre. Urrezko domina batzuk lortu ditu banakako modalitateko nazioarteko txapelketetan, eta bigarren postu bat Munduko Txapelketetan. 2020ko Udako Paralinpiar Jokoetan parte hartu zuen Parisen. 5° Postua lortuz ta diploma paralímpikoa beraz.
Tokioko paralimpiadetan ere egon zen diploma paralímpikoa lortuz.

## Erreferentziak

* ↑ basqueteam. Iker Sastre. .

## Kanpo estekak

* Datuak: Q108296933